EkBass/fiwiki-20250220-pages-articles huggingface dataset:
Richardus Rufus Cornwallilainen

Richardus Rufus Cornwallilainen (k. n. 1260) oli englantilainen fransiskaaniteologi ja skolastinen filosofi, joka opiskeli Pariisin ja Oxfordin yliopistoissa. == Elämä == Rufus oli yksi ensimmäisiä läntisiä keskiaikaisia filosofeja, joka kirjoitti Aristoteleesta. Hänen kommentaarinsa ovat varhaisimpia säilyneitä. Hän kirjoitti myös vaikutusvaltaisia kommentaareja Petrus Lombarduksen teokseen Sentenssit. Rufus sai vaikutteita Robert Grossetesteltä, Aleksanteri Halesilaiselta, Richardus Fishacrelta ja Johannes Filoponokselta, ja vaikutti itse puolestaan Bonaventuraan ja Franciscus Meyronnesiin. Roger Bacon oli hänen palava kriitikkonsa. === Richardus Sophista? === Tutkijat ovat spekuloineet sillä, oliko Rufus teoksen Abstractiones kirjoittaja. Tämä teos oli 1200-luvulla kirjoitettu logiikan käsikirja, joka koostui kokoelmasta sofismeja ja loogisia ongelmia. Teoksen käsikirjoituksen kirjoittanut kirjuri nimesi sen kirjoittajaksi ”Richardus Sophista” (”Ricarde Sophista”), missä sophista tarkoittaa loogikkoa. Kirjoittajaa kutsuttiin usein nimellä ”Magister Abstractionum”. == Teoksia == Rufuksen koottujen teosten laitoksessa (Opera Omnia) on julkaistu seuraavat teokset: Opera Philosophica * Memoriale quaestionum in Metaphysicam Aristot. (MMet): 1235 * In Aristot. Analytica posteriora (APos): 1235–6 * In Aristot. Physicam (In Phys.): 1236 * In Aristot. De Anima (In DAn.): ~1236–1237 * Redactio brevior, liber 1, 3 * In Aristot. De Anima, Divisio textus * In Aristot. De generatione et corruptione (In DGen): 1237 * Contra Averroem (CAv): 1236–7 * Dissertatio in Metaphysicam Aristot. (DMet): 1237–8 Opera Theologica * Miserabilis humana condicio (MHC): 1245–1250 * De Deo (DD): 1240–1245 * “An sit Deus”, “De unitate Dei”, “De aeternitate Dei“ * Speculum animae (SAn): 1245 * Lectura Oxoniensis in Sent. (SOx): 1250–1252 * Lectura Parisiensis in Sent. (SPar): 1253–1255 Opuscula * De intellectu divino (IDiv): 1234 * De rationibus seminalibus (RSem): 1234–1235 * De mutatione (Mut.): 1238 * De materia in angelis (MAn): 1245–1250 * De speciebus intelligibilibus (SIn): 1240–1245 == Lähteet == == Aiheesta muualla == * The Richard Rufus of Cornwall Project * Richard Rufus: Speculum Animae * Stanford Encyclopedia of Philosophy: Richard the Sophister Luokka:Brittiläiset filosofit Luokka:Keskiajan filosofit Luokka:Skolastikot Luokka:Fransiskaanit Luokka:Cornwallin historia Luokka:Syntymävuosi tuntematon Luokka:1260-luvulla kuolleet
Tux Paint

Tux Paint on avoimen lähdekoodin kuvankäsittelyohjelma, joka on suunnattu lapsille. Tux Paint on saatavilla useille eri UNIX-tyyppisille käyttöjärjestelmille, sekä Microsoft Windowsille. Koska Tux Paint on suunnattu pienille lapsille, sen käyttöliittymä on pyritty suunnittelemaan mahdollisimman helppokäyttöiseksi, eikä se pyri olemaan ammattimaisempaan käyttöön suunnattu kuvankäsittelyohjelma toisin kuin esimerkiksi GIMP. ==Lähteet== == Aiheesta muualla == * Tux Paintin kotisivut Luokka:Piirto- ohjelmat Luokka:Linux-ohjelmat Luokka:Vapaat ohjelmistot
DocBook

DocBook on teknisen dokumentaation tekemiseen kehitetty merkintäkieli, jonka nykyinen versio on kehitetty XML:n pohjalta. DocBookin etuna on, että se sallii käyttäjänsä luoda dokumentaation esitysneutraalissa muodossa, jonka pohjalta voi automatisoidusti luoda HTML- tai PDF-dokumentteja sekä man- sivuja. DocBookia on sen XML-pohjaisuuden vuoksi lähes mahdotonta kirjoittaa käsin. Yleensä sitä käytetään jonkinlaisena välitiedostomuotona muunnettaessa rakenteisia dokumentteja. DocBookin kehitys alkoi 1991 Usenet-keskusteluissa. Mukaan tulivat HAL Computer Systems ja O'Reilly & Associates, jotka myöhemmin perustivat oman komiteansa sitä kehittämään (Davenport Group). Vuonna 1998 kehitys siirtyi SGML Open -konsortiolle, josta tuli myöhemmin OASIS (Organization for the Advancement of Structured Information Standards). == Esimerkki == Very simple book Chapter 1 Hello world! I hope that your day is proceeding splendidly! Chapter 2 Hello again, world! ==Kritiikki== OpenBSDn mandocin kehittäjä Ingo Schwarze yritti kirjoittaa Unixin manuaalisivuille muunninta DocBook-muodosta. Schwarzen mukaan DocBook on turvonnut, redundantti ja epätäydellinen samaan aikaan, eikä sitä pitäisi käyttää mihinkään. BSD:n manuaalisivuilla käytettävään mdoc-muotoon verrattuna DocBookin spesifikaatio on viisi kertaa pitempi, suuri osa sen elementeistä on tarpeettomia ja vain haittaavat luettavuutta ja lisäävät moniselitteisyyttä. Spesifikaatio on monissa kohdissa epämääräisesti määritelty. Lähes kaikki voidaan ilmaista usealla eri tavalla, mikä tekee kielestä vaikeamman oppia ja lukea ja tuloksesta epäyhtenäisemmän. Silti DocBook ei pystyi ilmaisemaan kaikkia manuaalisivujen piirteitä.https://undeadly.org/cgi?action=article&sid;=20190419101505 == Aiheesta muualla == * DocBookin viralliset sivut, sisältävät tietoa ja tutoriaaleja DocBookista ==Lähteet== luokka:XML
Abbé

Abbé (< = abbas, 'isä', arameaksi abba) on ranskan kielen vastine sanalle apotti. Se on Ranskassa alempiarvoisen katolisen papin arvonimi. Paavi Leo X:n ja Frans I:n tekemällä konkordaatilla Ranskan kuningas sai oikeuden nimittää 255 Abbés commendatairesia, eli lähes jokaiselle Ranskan munkkiluostarille. He saivat tulonsa luostarilta joutumatta palvelemaan siellä. 1500-luvulta lähtien arvonimeä abbé on käytetty kaikista nuorista papeista. He pukeutuivat mustaan tai tummanviolettiin viittaa, jossa on pieni kaulus. Heidän päänsä oli ajeltu paljaaksi. Koska abbét vain harvoin johtivat luostaria, he työskentelivät usein ylhäisissä perheissä esimerkiksi opettajina ja hengellisinä ohjaajina. Joistakuista tuli kirjailijoita. ==Katso myös== *Apotti *Abbedissa Luokka:Kirkolliset virat
Mucha Lucha

¡Mucha Lucha! on yhdysvaltalainen Warner Bros. Animationin tuottama 52 jaksoa kestänyt animaatiosarja vuosina 2002–2005. Sarjan loivat Eddie Mort ja Lili Chin. Se oli myös ensimmäisiä Adobe Flashillä tehtyjä animaatiosarjoja, joita yleensä näkyy enemmän internetissä. Sarja sijoittuu kuvitteelliseen Lucha Libre kaupunkiin, jossa jokaisella hahmolla on naamio ja painiasu, sekä erikoisliike. Sarjassa keskitytään pääasiassa kolmeen lapseen Rikochet, Buena Girl ja The Flea, jotka käyvät kuuluisassa painikoulussa. ==Sarjassa esiintyviä hahmoja== *Rikochet *Buena Girl *The Flea *Megawatt *Headmistress *Minotoro *Cindy Slam *El Haystack Grande ==Ääninäyttelijät== ==Aiheesta muualla== * Mucha Lucha * TV.com Luokka:2000-vuosikymmenen piirrossarjat Luokka:Flash-animaatiot Luokka:Yhdysvaltalaiset animaatiosarjat
Collections (Sleepy Sleepers)

Collections on Sleepy Sleepersin kokoelma-albumi. Se julkaistiin vuonna 2007. Levy on osa Collections-kokoelmasarjaa. == Kappaleet == # # # # # # # # # # # # Luokka:Vuoden 2007 kokoelma-albumit Luokka:Sleepy Sleepersin albumit
Ted Schwinden

Theodore ”Ted” Schwinden (31. elokuuta 1925 – 7. lokakuuta 2023) oli yhdysvaltalainen poliitikko. Schwinden syntyi Wolf Pointissa Montanassa ja toimi osavaltionsa kuvernöörinä vuosina 1981–1989. Häntä edelsi Thomas L. Judge, jonka kaudella hän oli jo ollut varakuvernööri. Häntä itseään seurasi myöhemmin Stan Stephens. Schwinden oli demokraattisen puolueen jäsen. Hänen vaimonsa Jean kuoli syöpään 24. maaliskuuta 2007. == Lähteet == Luokka:Montanan kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1925 syntyneet Luokka:Vuonna 2023 kuolleet
Glaukos (Hippolokhoksen poika)

Glaukos () oli kreikkalaisessa mytologiassa Hippolokhoksen poika ja Bellerofonin pojanpoika. Hän toimi kapteenina Lyykian armeijassa hänen hyvän ystävänsä ja serkkunsa Sarpedonin komennossa. Troijan sodassa lyykialaiset taistelivat Troijan puolella, ja Glaukos oli taistelussa tunnettu urheudestaan. Glaukos kohtasi taistelukentällä Diomedeen kasvokkain. Diomedeen haasteeseen hän vastasi, että Bellerofonin pojanpoikana hän taistelisi ketä tahansa vastaan. Kuultuaan tämä Diomedes iski keihäänsä maahan ja kertoi isoisänsä Oineuksen olleen Bellerofonin läheinen ystävä ja julisti, että vaikka he ovatkin eri puolilla, heidän tulisi jatkaa ystävyyssuhdetta. Ystävyytensä merkiksi Diomedes antoi pronssisen haarniskansa Glaukokselle ja Glaukos oman kultaisen sotisopansa Diomedeelle.Homeros, Ilias 6.119–236 (engl. käännös). Troijalaisten hyökätessä kreikkalaisten muurin kimppuun Glaukos oli Sarpedonin ja Asteropaioksen joukoissa. Heidän ryhmänsä taisteli urhoollisesti mahdollistaen Hektorin murtautua muurin läpi. Hyökkäyksen aikana Teukros haavoitti Glaukosta nuolella, ja tämä joutui vetäytymään taistelusta.Homeros, Ilias 12.88–399 (engl. käännös). Myöhemmin, nähtyään Sarpedonin kuolettavasti haavoittuneena, Glaukos rukoili Apollonia auttamaan häntä pelastamaan kuolevan ystävänsä ruumis. Apollon paransikin hänen haavansa, ja Glaukos kokosi troijalaiset Sarpedonin ruumiin ympärille, kunnes jumalat kantoivat sen pois.Homeros, Ilias 16.502–683 (engl. käännös). Myöhemmin sodassa, kun taistelut Akhilleuksen ruumiista käynnistyivät, Aias tappoi Glaukoksen. Aineias pelasti hänen ruumiinsa ja antoi sen sureville ystäville kuljetettavaksi Iliumin linnoitukseen.Quintus Smyrnaeus, Troijan tuho iii.309–337 (engl. käännös). == Lähteet == Luokka:Kreikkalainen mytologia
The Orange Box

The Orange Box on Valve Corporationin ja Electronic Artsin kehittämä videopelikokoelma. Valve Corporation julkaisi pelin Windowsille ja Xbox 360:lle lokakuussa 2007 sekä PlayStation 3:lle joulukuussa. Pelikokoelmaan kuuluu pelit Half-Life 2, Half-Life 2: Episode One, Half-Life 2: Episode Two, Portal ja Team Fortress 2. Pelit ovat ensimmäisen persoonan ammuntapelejä, lukuun ottamatta Portalia, joka on pulmapeli. == Vastaanotto == The Orange Box sai maailmanlaajuisesti hyvän vastaanoton. GameRankings antoi Xbox 360- ja PC- versioille alustojen parhaat pisteet. IGN kuvaili peliä ”parhaaksi diiliksi videopelihistoriassa” ja palkitsi Windows- ja Xbox 360 -versiot toimituksen valinta -palkinnolla. Kaikki kolme versiota voittivat GameSpotin toimituksen valinta -palkinnon. The Orange Box sijoittui 22. sijalle vaikuttavimman videopelin sarjassa Guinness World Records Gamer’s Edition, 2009 -kirjassa. Peliä oli myyty yli kolme miljoonaa kappaletta marraskuuhun 2008 mennessä. ==Lähteet== == Aiheesta muualla == * Pelikokoelman viralliset sivut * The Orange Box Metacritic-sivustolla * Pelin arvostelu suomeksi Luokka:Half-Life Luokka:Videopelikokoelmat Luokka:Vuoden 2007 videopelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Mac OS -pelit
Ramona

Ramona on naisen etunimi. Se on sisarnimi espanjalaiselle nimelle Ramón, jota englanninkielisissä maissa vastaa RaymondAnne Saarikalle, Johanna Suomalainen: Suomalaiset etunimet Aadasta Yrjöön, s. 312. Suomessa nimi Ramona on Digi- ja väestötietoviraston tietojen mukaan annettu vuoden 2019 loppuun mennessä 731 henkilölle, etupäässä 1900-luvun loppupuolella syntyneille. Vuodesta 2020 lähtien Ramonan nimipäivä on suomenruotsalaisen kalenterin mukaan 15. heinäkuuta. == Tunnettuja Ramonoita == *Ramona Bachmann (s. 1990), sveitsiläinen jalkapalloilija. *Ramona Barrufet (s. 1959), katalonialainen poliitikko *Ramona Fuhrer, myöh. Weisskopf (s. 1979), sveitsiläinen jääkiekkoilija *Ramona Trinidad Iglesias-Jordan (1889–2004), Puerto Ricosta kotoisin ollut elämänsä lopulla maailman vanhin elossa oleva ihminen *Ramona Karlsson (s. 1981), ruotsalainen rallikuljettaja *Ramona Kühne (s. 1980), saksalainen nyrkkeilijä *Ramona Neubert (s. 1958), saksalainen seitsenottelija *Ramona Siebenhofer (s. 1991), itävaltalainen alppihiihtäjä *Ramona Straub (s. 1993), saksalainen mäkihyppääjä. == Ramona taiteessa == ===Kirjallisuus=== * Ramona, Helen Hunt Jacksonin romaani vuodelta 1884. ===Elokuva=== * Ramona, Edwin Carewen ohjaama yhdysvaltalainen elokuva vuodelta 1928 (perustuu Jacksonin romaaniin) * Ramona, Henry Kingin ohjaama yhdysvaltalainen elokuva vuodelta 1936 (perustuu Jacksonin romaaniin) * Ramona, Paul Martinin ohjaama länsisaksalainen elokuva vuodelta 1961 * Ramona ja Beezus, yhdysvaltalainen lastenelokuva vuodelta 2010. ===Musiikki=== * ”Ramona”, valssisävelmä vuodelta 1927 * ”Ramona”, Tuomari Nurmion kappale levyllä Käytettyä rakkautta. == Lähteet == == Aiheesta muualla == Luokka:Etunimet
Lämmin voileipä

Lämmin voileipä on mikroaaltouunissa, uunissa, leivänpaahtimessa tai leipägrillissä lämmitetty leipäpala, joka on päällystetty erilaisilla ruokalajikkeilla. Lämpimän leivän voi päällystää monella tavalla, esimerkiksi kasviksilla, lihalla, kanalla, kalalla tai juustolla. Suomessa lämpimät voileivät tunnetaan yleisesti myös nimellä lämppärit. Yksi lämpimien voileipien klassikoista on havaijinleipä, joka käsittää perusmuodossaan ainakin kinkkuviipaleen ja ananasrenkaan. Lämpimät voileivät olivat erityisen suosittuja 1980- ja 1990-luvuilla mikroaaltouunin yleistyttyä suomalaiskodeissa. ==Lähteet== Luokka:Pikaruoka Luokka:Leivät
Abraasio

Abraasio (, pois ja rasio, raaputus) tarkoittaa useaa eri asiaa * Abraasio yleisessä merkityksessä tarkoittaa pois raapimista tai raapiutumista. * Abraasio tarkoittaa geologiassa ja maantieteessä aalloista johtuvaa rantojen kulumista. * Abraasio tarkoittaa lääketieteessä kaavintaa * abraasio tarkoittaa hammaslääketieteessä karieksesta johtumatonta hampaiden kulumista.
Rubiinikurkkukolibri

Rubiinikurkkukolibri (Archilochus colubris) on Väli- ja Pohjois-Amerikassa elävä pieni kolibrilaji. ==Koko ja ulkonäkö== Rubiinikurkkukolibrin pituus on 7–9 cm ja siipien kärkiväli 8–11 cm. Se painaa 2–6 grammaa. Aikuiset yksilöt ovat ylhäältä kiiltävän vihreitä ja alapuolelta harmaanvalkoisia, siivet ovat lähes mustat. Nokka on pitkä, suora ja erittäin kapea. Koiraalla on kurkun alueella rubiininpunainen alue ja tumma, haaroittuva pyrstö. Naaraspuolisten yksilöiden pyrstö on päästään vaalea ja tasainen. Naarailla ei myöskään ole punaista laikkua kaulassaan ja ne ovat hieman koiraita suurempia. ==Elinympäristö ja levinneisyys== Rubiinikurkkukolibri pesii lähinnä itäisen Pohjois-Amerikan alueilla sekä Kanadan preerioilla, lehti- ja havumetsissä sekä puutarhoissa. Rubiinikurkkukolibri on muuttolintu ja viettää talvet eteläisessä Meksikossa ja Karibianmeren alueella. ==Elintavat== Rubiinikurkkukolibrit elävät yksin ja aikuiset yksilöt yleensä tapaa toisiaan muuta kuin parittelutarkoituksissa. Sekä naaraat että koiraat puolustavat aggressiivisesti omia reviirejään. ===Ravinto=== Ravinto koostuu pääosin kukkien medestä, mutta toisinaan kolibri syö myös tikkojen puihin hakkamista aukoista saamaansa mahlaa. == Lähteet == ==Aiheesta muualla== *Videoita rubiinikurkkukolibreista Luokka:Kolibrit
Amerikanviklo

Amerikanviklo, aikaisemmalta nimeltään isokeltajalkaviklo (Tringa melanoleuca) on keskikokoinen kahlaaja. Lajin nimesi Johann Friedrich Gmelin 1789. == Koko ja ulkonäkö == Linnun pituus on 29–31 senttiä, siipien kärkiväli 70–74 senttiä ja paino keskimäärin noin 160 grammaa. Naaras on hieman kookkaampi. Amerikanviklo muistuttaa kooltaan ja höyhenpuvultaan valkovikloa, mutta sen koivet ovat keltaiset ja yläperän neliömäinen valkoinen laikku erottuu räikeästi tummasta selästä. Sukupuolet ovat samanvärisiä. == Levinneisyys ja elinympäristö == Amerikanviklo pesii eteläisessä Alaskassa ja Kanadassa. Maailman populaation koko on noin 137 000 täysikasvuista yksilöä ja lajin kanta on ilmälläpidettävä. Se on muuttolintu, joka talvehtii Yhdysvaltain eteläosista Etelä-Amerikan eteläkärkeen. Lajia ei ole tavattu Suomessa. Amerikanviklo pesii pohjoisella soiden ja vesistöjen pirstomalla havumetsäalueella. Muuttomatkoilla ja talvehtimisalueilla laji viihtyy lampareilla ja allikoilla sekä märillä niityillä. == Lisääntyminen == Amerikanviklon pesä on kuoppa maassa kasvillisuuden suojassa, usein pensaan alla, metsässä ja usein kaukana rannasta. Munia on kolme tai neljä. Haudonta kestää noin 23 päivää. Poikaset ovat pesäpakoisia ja ovat lentokykyisiä 18–20 päivän ikäisinä. == Ravinto == Amerikanviklo syö mudassa eläviä selkärangattomia sekä pikkukaloja. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * ADW === Viitteet === Luokka:Viklot
Kuin lintu langalla

Kuin lintu langalla (Bird on a Wire) on vuonna 1990 ensi-iltansa saanut toimintakomedia. Elokuvan on ohjannut John Badham ja pääosia näyttelevät Mel Gibson ja Goldie Hawn. == Tarina == Todistajien suojeluohjelmassa mukana oleva, piileksivä mies ja lakinainen pakenevat rakastavaisiksi tekeytyen. == Näyttelijät == == Vastaanotto == Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hän kuvaa elokuvaa kahden supertähden ympärille kasatuksi, heikosti koossa pysyväksi toimintarymistelyksi. == Lähteet == Luokka:Yhdysvaltalaiset toimintakomediat Luokka:Vuoden 1990 yhdysvaltalaiset elokuvat Luokka:John Badhamin ohjaamat elokuvat
Nicoleta Grasu

Lenuţa Nicoleta Grasu tai Grădinaru-Grasu (o.s. Grădinaru, s. 11. syyskuuta 1971 Secuieni, Romania) on romanialainen kiekonheittäjä. Hän on saanut MM- kilpailuista hopeaa 2001 sekä pronssia 1999, 2007 ja 2009. Edmontonissa 2001 hän oli alun perin kolmas, ja nousi toiseksi Natalja Sadovan dopingrikkeen vuoksi. Osakassa 2007 Grasu sijoittui puolestaan alun perin neljänneksi, mutta nousi pronssille Darja Pištšalnikovan jäätyä kiinni dopingista. Grasu on saavuttanut lisäksi EM-hopeaa 2010 sekä EM-pronssia 1998 ja 2006. Hän oli kuudes olympiakisoissa 2004. Grasun ennätys kiekonheitossa on 68,80 metriä, jonka hän heitti vuonna 1999 Poiana Braşovissa. Hänen puolisonsa on kiekonheittäjä Costel Grasu. ==Saavutuksia== Lähde: IAAF Vuosi Kilpailu Paikka Sijoitus 1993 MM-kilpailut Stuttgart, Saksa seitsemäs 1994 EM-kilpailut Helsinki, Suomi neljäs 1994 GP-finaali Pariisi, Ranska seitsemäs 1996 Olympialaiset Atlanta, Yhdysvallat seitsemäs 1997 MM-kilpailut Ateena, Kreikka kymmenes 1997 Universiadit Catania, Italia pronssia 1998 EM-kilpailut Budapest, Unkari pronssia 1998 GP-finaali Moskova, Venäjä kolmas 1998 Maailmancup Johannesburg, Etelä-Afrikka toinen 1999 MM-kilpailut Sevilla, Espanja pronssia 1999 Universiadit Palma de Mallorca, Espanja kultaa 2000 GP- finaali Doha, Qatar neljäs 2001 MM-kilpailut Edmonton, Kanada hopeaa 2004 Olympialaiset Ateena, Kreikka kuudes 2005 MM-kilpailut Helsinki, Suomi viides 2005 IAAF:n yleisurheilufinaali Monte Carlo, Monaco viides 2006 EM-kilpailut Göteborg, Ruotsi pronssia 2006 IAAF:n yleisurheilufinaali Stuttgart, Saksa toinen 2007 MM-kilpailut Osaka, Japani pronssia 2007 IAAF:n yleisurheilufinaali Stuttgart, Saksa kolmas 2008 Olympialaiset Peking, Kiina kahdestoista 2008 IAAF:n yleisurheilufinaali Stuttgart, Saksa toinen 2009 MM- kilpailut Berliini, Saksa pronssia 2009 IAAF:n yleisurheilufinaali Thessaloniki, Kreikka neljäs 2010 EM-kilpailut Barcelona, Espanja hopeaa 2011 MM-kilpailut Daegu, Etelä-Korea kahdeksas ==Lähteet== Luokka:Romanialaiset kiekonheittäjät Luokka:Vuonna 1971 syntyneet Luokka:Elävät henkilöt
Kimmo Rasila

Kimmo Rasila (s. 27. heinäkuuta 1970 Oulu) on suomalainen näyttelijä. Rasila valmistui Teatterikorkeakoulusta vuonna 1998 ja on siitä lähtien ollut kiinnitettynä Turun kaupunginteatteriin. Näyttelijä Jukka Rasila on hänen veljensä.Jukka Rasila Turun Kaupunginteatteri. Viitattu 17.9.2024 == Lähteet == == Aiheesta muualla == * * Kimmo Rasilan esittely Turun kaupunginteatterin sivuilla Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt
Justus Dahinden

Justus Dahinden (18. toukokuuta 1925 Zürich, Sveitsi – 11. huhtikuuta 2020 Zürich, Sveitsi) oli sveitsiläinen modernistinen arkkitehti. Hän oli valmistunut Zürichin teknillisestä korkeakoulusta. Dahinden nousi vuosikymmenten mittaan kysytyksi opettajaksi eri puolilla maailmaa. == Lähteet == * == Aiheesta muualla == Luokka:Sveitsiläiset arkkitehdit Luokka:Vuonna 1925 syntyneet Luokka:Vuonna 2020 kuolleet
Kasvoton mies

Kasvoton mies (The Man Without a Face) on vuonna 1993 ensi-iltansa saanut draamaelokuva. Elokuvan ohjasi Mel Gibson ja hän näyttelee myös itse toista pääosaa Nick Stahlin kanssa. Elokuva kertoo nuoresta Chuckista joka on kyllästynyt elämäänsä. Hänellä on kaksi erittäin ärsyttävää siskopuolta ja äiti vaihtaa miehiä kuin sukkia, ja taas on uusi sulhasehdokas oven takana. Chuck elättelee toivoa päästää jo kuolleen isänsä opiskelupaikkaan, mutta ongelmana ovat pääsykokeet jotka eivät ole siitä helpoimmasta päästä. Chuck tarvitsee nopeasti apua, mutta sitä ei näytä löytyvän. Mutta hän löytääkin pian etsimänsä ja vieläpä omasta kylästä. Chuck saa apua ja opetusta entiseltä opettajalta Justinilta jota kohtaan on suuria ennakkoluuloja sillä hän oli vakavassa auto-onnettomuudessa ja menetti puolet kasvoistaan. Aluksi kumpikaan ei pidä toisistaan, mutta lopulta heistä tulee ylimmät ystävät ja Chuck alkaa oppia uusia asioita Justinilta. == Rooleissa == ==Vastaanotto== Video-oppaassa vuodelta 1994 Bello Romano kutsui elokuvaa onnistuneeksi ja koskettavaksi ensiohjaukseksi ja antoi sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Vuoden 1993 yhdysvaltalaiset elokuvat Luokka:Yhdysvaltalaiset draamaelokuvat Luokka:Mel Gibsonin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Warner Brosin elokuvat
Madeleine Stowe

Madeleine M. Stowe (s. 18. elokuuta 1958) on yhdysvaltalainen näyttelijä. Stowe syntyi Los Angelesissa brittiläiselle isälle ja costaricalaiselle äidille. Hän aloitti pianonsoiton kymmenvuotiaana, mutta keskeytti opintonsa iäkkään opettajansa kuoltua. Hän siirtyi Etelä-Kalifornian yliopistoon ja esiintyi useiden vuosien ajan vain vähäisissä sivuosissa. Stowe sai vuonna 1993 roolin Robert Altmanin elokuvasta Short Cuts – oikopolkuja. Vuonna 2002 hänellä oli televisiorooli klassikkoelokuvan Mahtavat Ambersonit uudelleenfilmatisoinnissa. Muita merkittäviä rooleja hänellä on ollut muiden muassa Terry Gilliamin tieteiselokuvassa 12 apinaa (1995) sekä Viimeisessä mohikaanissa (1992). Hän esiintyi myös televisiosarjassa Kosto. Stowe on naimisissa näyttelijä Brian Benbenin kanssa, ja heillä on tytär. == Filmografia == Vuosi Elokuva/ TV-sarja Rooli 1980 Pieni talo preerialla Annie Crane 1982 Gangster Wars Ruth Lasker 1987 Kyttäyskeikka Maria McGuire 1988 Tropical Snow Marina 1989 Poikamies pinteessä Veronica Briskow 1990 Revenge Miryea 1990 Chinatown II Lillian Bodine 1991 Closet Land Uhri 1992 Kielletty intohimo Karen Carr 1992 Viimeinen mohikaani Cora Munro 1993 Toinen kyttäyskeikka Maria McGuire 1993 Short Cuts – oikopolkuja Sherri Shepard 1994 China Moon Rachel Munro 1994 Blink – sokea todistaja Emma Brody 1994 Bad Girls – naiset satulassa Cody Zamora 1995 12 apinaa Kathryn Railly 1998 Rakkauden ehdoilla Eleanor Barret 1998 Rakkauden 6 oppituntia Gracie 1999 Kenraalin tytär Sara Sunhill 2001 Impostor Maya Olham 2002 Olimme sotilaita Julia Compton Moore 2002 Angelon kosto Jennifer Barrett Allieghieri 2002 Mahtavat Ambersonit Isabel Amberson Minafer 2003 Octane Senga Wilson 2011–2015 Kosto Victoria Grayson == Lähteet == * === Viitteet === Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
John Toland

John Toland tarkoittaa seuraavia henkilöitä: *John Toland (1670–1722), irlantilainen filosofi *John Toland (1912–2004), yhdysvaltalainen historioitsija, joka tunnetaan parhaiten Adolf Hitler -elämäkerrastaan *John Toland (s. 1949), brittiläinen matemaatikko *John Toland (s. 1979), yhdysvaltalainen showpainija, paremmin tunnettu nimellä Tank Toland.
Maa (albumi)

__NOTOC__ Maa on lauluyhtye Rajattoman 10-vuotisjuhlalevy. Se julkaistiin suomalaisen kirjallisuuden päivänä 10. lokakuuta 2007. Albumilla on pelkästään suomenkielisiä kappaleita, kuten oli yhtyeen debyyttialbumi Novallakin. Suurin osa albumin kappaleista on yhtyeen jäsenten säveltämiä, sovittamia ja tuottamia. Levyn päätösraitana on "Valse triste". Kappaleella on haluttu kunnioittaa säveltäjä Jean Sibeliusta, jonka kuolemasta tuli vuonna 2007 kuluneeksi 50 vuotta. Ensimmäisellä listaviikollaan Maa oli virallisella albumilistalla sijalla 12. Albumin julkaisun jälkeen Rajaton aloitti Ääni on rajaton -juhlakiertueen 19. lokakuuta. Kiertueeseen kuului 31 konserttia. Yhtyeen mukana kiertueella esiintyi kitaristi Petteri Sariola. == Kappaleet == # (säv. & sov. Soila Sariola, san. trad. & Soila Sariola) # (säv. Mia Makaroff, san. Eino Leino, sov. Mia Makaroff & Rajaton) # (säv. & sov. Hannu Lepola, san. P. Mustapää) # (säv. & sov. Jussi Chydenius, san. Katri Vala) # (säv. & sov. Jeff Smallman, san. Kanteletar) # (säv. & sov. Jussi Chydenius, san. Eino Leino) # (säv. Essi Wuorela, san. Kirsi Kunnas, sov. Essi Wuorela & Timo Alakotila) # (säv. Juha Tapio, san. Eino Leino, sov. Ahti Paunu) # (säv. & sov. Hannu Lepola, san. Eino Leino) # (säv. & sov. Soila Sariola, san. trad. & Soila Sariola) # (säv. Timo Alakotila, san. Kirsi Kunnas, sov. Jussi Chydenius) # (säv. Jean Sibelius, sov. Jussi Chydenius) ==Lähteet== Luokka:Vuoden 2007 albumit Luokka:Rajattoman albumit Luokka:Leri Leskisen tuottamat albumit
Alfonso Arau

Alfonso Arau (s. 11. tammikuuta 1932) on meksikolainen elokuvaohjaaja ja näyttelijä. Hänen kansainvälisesti tunnetuimpia ohjauksiaan ovat Suklaata iholla (1991)Garcia-Myers, Sandra: Like Water for Chocolate , St. James Encyclopedia of Popular Culture, Gale 2000. Vaatii HighBeam-tilauksen., Rakkauden pilvitarha (1995) ja Mahtavat Ambersonit (2002). Näyttelijänä Araulla on ollut rooleja muiden muassa Hurjassa joukossa (1969) ja Kolmessa kaveruksessa (1986). Méxicossa syntynyt Arau on palkittu useilla meksikolaisilla Ariel-palkinnoilla, ja hän on lisäksi ollut ehdolla Baftan ja Goya-palkinnon saajaksi. Hän on jatkanut ammattiuraansa 1950-luvulta 2000-luvulle saakka. The New York Timesin kriitikot valitsivat Araun vuoden 1991 elokuvan Suklaata iholla vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Lähteet== Luokka:Meksikolaiset elokuvaohjaajat Luokka:Meksikolaiset näyttelijät Luokka:Vuonna 1932 syntyneet Luokka:Elävät henkilöt
Takaisin luontoon

Takaisin luontoon on suomalaisen Problems? -yhtyeen 8. studioalbumi. Se julkaistiin vuonna 2003. == Kappaleet == # # # # # # # # # # == Arviot == * Soundi: Soundi == Lähteet == Luokka:Vuoden 2003 albumit Luokka:Problemsin albumit
Charles Frederick Crisp

Charles Frederick Crisp (29. tammikuuta 1845 Sheffield, Englanti – 23. lokakuuta 1896 Atlanta, Georgia) oli yhdysvaltalainen demokraattipoliitikko ja lakimies. Hän syntyi Englannissa, mutta muutti pian syntymänsä jälkeen vanhempiensa kanssa Yhdysvaltoihin. Yksi Crispin pojista, Charles Robert Crisp, on myös ollut mukana politiikassa. Crisp toimi edustajainhuoneen puhemiehenä vuosina 1891–1895. Crisp istui Yhdysvaltain edustajainhuoneessa Georgian osavaltion edustajana vuodesta 1883 kuolemaansa 1866 saakka. Hän oli vuonna 1866 ehdolla myös Yhdysvaltain senaattiin, mutta hän ehti kuolla ennen esivaalivaiheen päättymistä. Politiikan ulkopuolella Crisp palveli Yhdysvaltain sisällissodassa Konfederaation armeijassa vuosina 1861–64, kunnes hän vuoden 1864 toukokuussa jäi sotavangiksi. Crisp vapautui vankeudesta kesäkuussa 1865, jolloin sota oli jo loppunut. Sodan jälkeen hän opiskeli itsensä lakimieheksi. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1845 syntyneet Luokka:Vuonna 1896 kuolleet
Ennen huomista

Ennen huomista on suomalaisen laulaja Tumppi Varosen debyyttialbumi sooloartistina. Se julkaistiin vuonna 1988. == Kappaleet == === A-puoli === # # # # # # === B-puoli === # * # # # # == Aiheesta muualla == * Ennen huomista discogs.com -sivustolla Luokka:Vuoden 1988 esikoisalbumit Luokka:Tumppi Varosen albumit
Fugazi (yhtye)

Fugazi oli yhdysvaltalainen, Washington, D.C.:ssä vuonna 1987 perustettu alternative rock -yhtye. Sen jäseniin kuuluivat kitaristit Ian MacKaye ja Guy Picciotto (jotka molemmat lauloivat), basisti Joe Lally sekä rumpali Brendan Canty. Yhtye on ollut tauolla vuodesta 2002 lähtien. == Studioalbumit == * Repeater (1990) * Steady Diet of Nothing (1991) * In on the Kill Taker (1993) * Red Medicine (1995) * End Hits (1998) * The Argument (2001) == Aiheesta muualla == * Fugazi Luokka:Yhdysvaltalaiset indie rock -yhtyeet
Lupita Tovar

Lupita Tovar (27. heinäkuuta 1910 Matías Romero, Oaxaca, Meksiko – 12. marraskuuta 2016 Los Angeles, Kalifornia, Yhdysvallat) oli meksikolainen näyttelijä. Hän tuli tunnetuksi muun muassa Evan roolistaan Dracula-elokuvan (1931) espanjankielisessä versiossa. Tovar näytteli myös Antonio Morenon elokuvassa Santa (1932), joka oli ensimmäinen meksikolainen äänielokuva. Hänelle myönnettiin vuonna 2001 Ariel-palkinto elämäntyöstä. Tovar syntyi Oaxacassa ja lähti Hollywoodiin tammikuussa 1929, minkä jälkeen hänen englannin kielen taitonsa kohentui yllättävän nopeasti. Hän meni vuonna 1932 naimisiin tuottaja Paul Kohnerin kanssa. Avioliitto jatkui, kunnes mies kuoli 16. maaliskuuta 1988. Tovarin ja Kohnerin tytär Susan on tunnettu näyttelijä itsekin. Lapsenlapset Chris ja Paul Weitz puolestaan ovat menestyneet elokuvaohjaajina. Tovar kuoli 106-vuotiaana kotonaan Los Angelesissa 12. marraskuuta 2016. ==Lähteet== == Aiheesta muualla == Luokka:Meksikolaiset näyttelijät Luokka:Vuonna 1910 syntyneet Luokka:Vuonna 2016 kuolleet Luokka:Yli satavuotiaiksi eläneet meksikolaiset
Olov Svedelid

Olov Svedelid (26. elokuuta 1932 Tukholma, Ruotsi – 22. syyskuuta 2008 Stocksund, Ruotsi) oli ruotsalainen kirjailija. Svedelidin tunnetuin dekkarihahmo on tukholmalainen poliisi Roland Hassel. Hän on myös luonut laajan romaanisarjan asianajaja Samuel Rosenbaumin tapauksista yhdessä ystävänsä Leif Silberskyn kanssa. Svedelid on kirjoittanut myös suomeksi käännetyn kahdeksanosaisen Korttelijengi-nuortenkirjasarjan. Hänen tuotannostaan löytyy myös Suomessa viisiosaisena kuunnelmana esitetty jännityskuunnelma Polttarit. Kuunnelma kertoo keilaporukasta, ja heidän perhe- elämästään yhden porukkaan kuuluvan jäsenen hääpäiväänsä edeltävän mystisen katoamisen ympärillä klassiseen mysteeriseen dekkarityyliin. Vuonna 2000 Svedelid kirjoitti romaanin Mitt namn är Eduard Braun Hitler (suom. Nimeni on Eduard Braun Hitler, Book Studio 2001), joka kertoo Adolf Hitlerin pojan noususta kansallissosialismin uudeksi keulakuvaksi 2000-luvun taitteen Saksassa. Svedelidin tuotanto käsittää lähes 190 teosta, niin rikos- kuin jännityskirjallisuutta, historiallisia romaaneja, tietokirjoja ja lasten- ja nuortenkirjoja. Teosten perusteella on tehty 13 televisioelokuvaa. Leif Silberskyn kanssa hän on lisäksi kirjoittanut oikeussaliin sijoittuvia romaaneja, joiden pohjalta on myös tehty televisiosarja. == Suomennettuja teoksia == *Malja kuolemalle (WSOY, 1975) *Peli on pelattu (WSOY, 1975) *Suojelusenkelit (WSOY, 1977) *Nimeni on Eduard Braun Hitler (Book Studio, 2001) *Myrskyn silmä (Book Studio, 2003) === Korttelijengi-sarja === *Korttelijengi ja asuntomurrot (Karisto, 1986) *Korttelijengi ja konnien kätkö (Karisto, 1987) *Korttelijengi tuhopolttajan jäljillä (Karisto, 1988) *Korttelijengi ja kadonnut nainen (Karisto, 1989) *Korttelijengi ja postiryöstö (Karisto, 1991) *Korttelijengi ja suuri kaappaus (Karisto, 1991) *Korttelijengi ja uhkauskirjeet (Karisto, 1993) *Korttelijengi ja petkuttaja (Karisto, 1994) == Palkinnot ja tunnustukset == * Sherlock-palkinto 1972 teoksesta Anmäld försvunnen == Lähteet == == Aiheesta muualla == * corren.se * Kustantajan kirjailijasivu * Ruotsin rikoskirjailijat * Pertti Avola: Hitlerin poika astuu esiin Helsingin Sanomat 5.9.2001. Luokka:Ruotsalaiset rikoskirjailijat Luokka:Ruotsalaiset lasten- ja nuortenkirjailijat Luokka:Vuonna 1932 syntyneet Luokka:Vuonna 2008 kuolleet
Esa Ruuttunen

Esa Kustaa Ruuttunen (s. 11. maaliskuuta 1950 Nivala) on suomalainen oopperalaulaja, äänialaltaan baritoni. Ruuttunen valmistui teologian kandidaatiksi Helsingin yliopistosta 1974 ja suoritti pastoraalitutkinnon 1977. Sen jälkeen hän suoritti lauludiplomin ja laulunopettajan tutkinnon Sibelius-Akatemiassa 1980. Lisäoppia laulamiseen Ruuttunen haki Aachenin musiikkikorkeakoulusta 1983 sekä laulukursseilta Italiasta ja Länsi- Saksasta.Kuka kukin on 2007 Helmikuussa 1976 Ruuttunen lauloi lääkärin osuuden Jorma Panulan johtamassa, Vanhan oopperatalon päänäyttämön neljässä esityksessä teoksesta Portugalin nainen. Vuonna 1981 Ruuttunen piti ensikonsertin Helsingissä ja sai samana vuonna jaetun toisen palkinnon Geneven laulukilpailussa. Syksyllä 1985 hän vieraili ensi kerran Suomen Kansallisoopperassa. Hän oli Suomen Kansallisoopperan vakituista henkilökuntaa 1987–2005. Savonlinnan oopperajuhlilla hän on esiintynyt lähes joka vuosi vuodesta 1983 alkaen. Baijerin valtionoopperassa Münchenissä Ruuttunen vieraili ensi kerran 1998, Lontoon Covent Gardenissa 2000, Wienin valtionoopperassa ja Berliinin valtionoopperassa 2004. Ennen oopperalaulajan uraansa Ruuttunen toimi kymmenen vuotta pappina. Hän sai Pro Finlandia -mitalin vuonna 2001.. Mikael Agricolan ristin hän sai 2012. Vantaan kulttuuripalkinto hänelle myönnettiin vuonna 2013. == Lähteet == Luokka:Suomalaiset baritonit Luokka:Pro Finlandia -palkitut Luokka:Vuonna 1950 syntyneet Luokka:Elävät henkilöt Luokka:Vantaan kulttuuripalkinto
Kuuma rakkaus

Kuuma rakkaus on suomalaisen laulaja Tumppi Varosen toinen sooloalbumi. Se julkaistiin vuonna 1989. == Kappaleet == ;A-puoli # # # # # ;B-puoli # * # # # # Luokka:Vuoden 1989 albumit Luokka:Tumppi Varosen albumit
Fugazi

Fugazi voi tarkoittaa ainakin seuraavia asioita: * Fugazi, yhdysvaltalainen alternative rock -yhtye * Fugazi, brittiläisen Marillion-yhtyeen albumi vuodelta 1984
Kirsti Karhi

Kirsti Saga Karhi (o.s. Boxberg, 2. toukokuuta 1902 Hauho – 18. syyskuuta 1981) oli suomalainen näyttelijä. Hänen puolisonsa oli vuodesta 1931 teatterinjohtaja Akseli Karhi.Wikiaineisto: Kuka kukin oli 1961 Karhin tytär oli näyttelijä Maija Karhi.Arja Aho, "Viis rypyistä kunhan pää pysyy klaarina", Helsingin Sanomat 14.2.2012, sivu D 7. ==Filmografia== *Minä jätän sinut 1944 *Sinä olet kohtaloni 1945 *Pajasta palatsiin 1946 *Kuudes käsky 1947 *Asfalttilampaat 1968 ==Palkinnot ja tunnustukset== *Turun teatterikerhon Wenander-patsas 1963 *Pro Finlandia -mitali 1958 ==Lähteet== Luokka:Suomalaiset näyttelijät Luokka:Pro Finlandia -palkitut Luokka:Vuonna 1902 syntyneet Luokka:Vuonna 1981 kuolleet
Glaukos (Minoksen poika)

Glaukos () oli kreikkalaisessa mytologiassa Minoksen ja Pasifaen poika. Eräänä päivänä Glaukoksen ollessa leikkimässä pallollaApollodoros, Bibliotheke ('Kirjasto') 3.3.1 (engl. käännös) tai jahtaamassa hiirtäHyginus, Fabulae cxxxvi (engl. käännös) hän yllättäen hävisi. Hänen vanhempansa kävivät kysymässä neuvoa tietäjilltä, jotka kertoivat heidän keskuuteensä syntyneen väriä vaihtavan vasikan, joka kolme kertaa päivässä vaihtoi väriään valkoisesta punaiseen ja siitä edelleen mustaksi, ja kuka tahansa, joka keksisi sen yhdenkaltaisuuden, löytäisi myös lapsen. Polyidos vertasi sen samankaltaisuutta mulperipuun hedelmään tai karhunvatukkaan, ja Minos lähetti hänet etsimään lasta. Etsiessään poikaa Polyidos näki pöllöin ajavan mehiläisiä ulos viinikellarista Minoksen palatsissa. Viinikellarissa oli tynnyrillinen hunajaa, ja Glaukos kuolleena sen sisällä. Minos vaati Polyidosta herättämään poikansa takaisin henkiin, ja vaikka Polyidos vastusteli, Minoksella oli hyvät perusteet pitäytyä vaatimuksessaan; oraakkeli oli kertonut näkijän palauttavan lapsen eloon. Niin Minos telkesi Polyidoksen pojan ruumiin kanssa samaan tilaan. Kun paikalle ilmestyi käärme, Polyidos tappoi sen kivellä. Pian kuitenkin sitä etsimään saapui toinen käärme, ja nähtyään kumppaninsa kuolleena, se lähti ja palasi mukanaan yrtti, jolla se herätti ensimmäisen käärmeen takaisin eloon. Seuraten tätä esimerkkiä, Polyidos käytti samaa yrttiä herättääkseen myös Glaukoksen kuolleista. Minos kieltäytyi päästämästä Polyidosta lähtemään Kreetalta, ennen kuin hän olisi opettanut Glaukokselle selvinnäkemisen taidon. Polyidos teki näin, mutta viime hetkellä ennen lähtöään hän pyysi Glaukosta sylkäisemään suuhunsa. Tämän teki ja samalla unohti kaiken oppimansa.Apollodoros, Bibliotheke ('Kirjasto') 3.3.2 (engl. käännös) Hyginus tosin kertoo tarinasta myös toista versiota, jossa Polyidoksen sijasta Glaukoksen herätti henkiin Asklepios, lääketieteen jumala, joka tappoi käärmeen sauvallaanHyginus, Astronomica ii.14 (engl. käännös), mikä selittää myös lääketieteen tunnuksen – sauvan ympärille kietoutuneen käärmeen. == Lähteet == Luokka:Kreikkalainen mytologia
Ramsey-hinnoittelu

Ramsey-hinnoittelu on eräs taloustieteellinen malli, jota pidetään kansantaloudellisesti optimaalisena tapana hinnoitella ns. yleishyödyllisen luonnollisen monopolin suoritteet. Tällainen monopoli voi olla vaikka kunnallinen energialaitos tai lankapuhelinverkko. Jos monopoli tähtää voiton maksimoinnin sijasta yleiseen etuun, jos sillä on korkeat kiinteät (siis tuotannon määrästä riippumattomat) kustannukset, jos se myy useita tuotteita ja jos sen on myyntituotoillaan katettava omat kustannuksensa, optimaalisen hinnoittelun kaava on: (Suoritteen hinta – suoritteen rajakustannus)/suoritteen hinta = -k/e missä k on voittorajoitteen saavuttamisen vaikeudesta riippuva luku väliltä 0–1 ja e on kysynnän hintajousto (e<0). Luku k on sitä suurempi mitä vaikeampaa on tuottaa vaadittu minimivoitto, tai välttää tappion tekeminen. Jos rajoitteen saavuttamisessa ei ole mitään ongelmaa, k=0. Tällöin suoritteet kannattaa myydä rajakustannuksella. Ramsey-hinnoittelun intuitio on pohjimmiltaan melko yksinkertainen. Ei voi olla kansantaloudellisesti optimaalista periä asiakkailta hinnoissa kiinteitä kustannuksia, jotka eivät riipu suoritteen käytöstä. Tällöin asiakkaat alkavat käyttää suoritetta säästeliäästi, vaikka niiden tuottaminen on kansantaloudellisesti halpaa. Koska kiinteät kulut on kuitenkin katettava, on järkevintä periä eniten hintaa niistä suoritteista, joiden kysyntä reagoi vähiten hintaan. Näiden tuotteiden tapauksessa e on siis lähinnä nollaa. Luokka:Taloustiede
Juliet Anderson

Juliet Anderson (oik. Judith Carr, 23. heinäkuuta 1938 Burbank – 11. tammikuuta 2010 Berkeley) oli yhdysvaltalainen pornonäyttelijä ja elokuvatuottaja. Hänet valittiin XRCO Hall of Fameen vuonna 1999. Anderson syntyi Burbankissa, Kaliforniassa, ja toimi ulkomailla englanninopettajana ennen paluutaan kotimaahansa 1970-luvulla. Hän aloitti uransa vasta silloin eli hyvin myöhään; hän oli iältään lähes 40-vuotias. Hänen tunnetuimpia elokuviaan olivat elokuvat Pretty Peachers ja Aunt Peg. 1970-luvun alussa Andersson toimi myös radiotoimittajana Yleisradiossa. Hän teki Suomesta ohjelmia englanniksi. 1980-luvun vuosina hän tuli tunnetuksi varsinkin tuottajan ominaisuudessa. Hänen ”löytönään” pidetään esimerkiksi Nina Hartleytä. Hän jatkoi työtään eri muodoissa 2000-luvulle saakka. Anderson sairastui Crohnin tautiin ja hän kuoli 71-vuotiaana vuonna 2010. ==Tunnustukset== *AVN-kunniagallerian jäsenyys. *Legends of Erotica- kunniagallerian jäsenyys 1996. *XRCO-kunniagallerian jäsenyys 1999. == Lähteet == Luokka:Yhdysvaltalaiset pornonäyttelijät Luokka:Amerikanskotlantilaiset Luokka:Vuonna 1938 syntyneet Luokka:Vuonna 2010 kuolleet
Zabid

Zabid eli Zebid () on noin 21 000 asukkaan kaupunki Jemenissä. Se oli Jemenin pääkaupunki 1200–1400 luvulla, ja vuosisatojen ajan arabikulttuurin tärkeitä keskuksia korkeatasoisen yliopistonsa takia. Zabid on Unescon maailmanperintökohde. ==Maantiede== Zabid sijaitsee noin 25 kilometrin päässä Punaisenmeren rannikosta Jemenin rannikkotasangolla eli Tihamalla. Seutu tunnetaan hedelmällisenä maatalousalueena. Vettä alueelle tulee kahden wadin, Wadi Zabidin kautta etelässä ja Wadi Riman kautta pohjoisessa. Alue on osa Hodeidan maakuntaa. ==Historia== Nykyisen Zabidin alkuperäinen nimi oli al- Husayb. nykyisen nimensä se sai läheisen Wadi Zabidin mukaan vuonna 820. Zabidin tuolloisena perustajana pidetään ziyadidien perustajaa Muhammad ibn Ziyadia, jonka abbasidikalifi al-Mamun oli lähettänyt alueelle kukistamaan paikallisia heimoja. Zabidista tuli hänen jälkeläistensä pääkaupunki. Se rikastui esimerkiksi sen kautta Adenista Mekkaan kulkeneen pyhiinvaellusreitin avulla. Kaupungista kehkeytyi myös yksi sunnalaisuuden keskuksista Jemenissä. Aijubidit valtasivat Zabidin vuonna 1174 ja heitä seurasivat rasulidit vuonna 1229. Rasulidien pääkaupunki oli Taizz, mutta hallitsijat viettivät usein talvet Zabidissa. Rasulidien kaudella kaupunkiin rakennettiin useita paltseja, puutarhoja, toreja ja uskonnollisia rakennuksia. Wadi Zabidin varrella kasvatettiin taateleja ja hallitisjat kävivät siellä metsästämässä. Kaupungin kukoistus alkoi taittua 1400-luvulla Rasulideja seurasivat tahridit vuonna 1454. Tahridien hallitsijat viettivät kaupungissa vielä talviaan, mutta se ei enää elpynyt rasulidien ajan kultakaudelleen. Egyptin mamelukit kukistivat tahridit ja he valtasivat Jemenin rannikkotasanko Tihaman vuosien 1521 ja 1536 välillä. Mamelukkeja seurasivat Osmanit vuonna 1538. Osmaneja vastaan taistelleet zaidilaiset tekivät tuhoisia hyökkäyksiä osmanien tukikohtanaan pitämää Zabidia vastaan. Jemenissä uudeksi vauraudenläöhteeksi muodostui kahvi, jonka myynti keskittyi kuitenkin Zabidin sijaan Mokkan ja Bayt al- Faqihin kaupunkeihin. Hodeidasta tuli puolestaan Tihaman johtava hallinnollinen keskus Zabidin sijaan 1800- ja 1900-luvuilla. Zabidin vanhakaupunki liitettiin Unescon maailmanperintöluetteloon vuonna 1993. Vuodesta 2000 lähtein se on ollut myös yksi vaarantuneista maailmanperintökohteista. Huthit valtasivat Zabidin Jemenin sisällissodan aikana ja sittemmin sen omistuksesta on käyty taisteluja huthien ja heitä vastustavan liittouman välillä. ==Väestö== Zabidin asukasluku oli vuoden 2004 väestönlaskennan mukaan 21 576. Suuremman piirkunnan asukasluku oli 155 585 ja alueen asukkaat ovat pääasiassa sunnalaisia muslimeja. == Lähteet == == Aiheesta muualla == Luokka:Jemenin kaupungit Luokka:Unescon maailmanperintökohteet Jemenissä Luokka:Arkeologiset kohteet Jemenissä
Jan Assmann

Jan Assmann (7. heinäkuuta 1938 Langesheim, Saksa – 19. helmikuuta 2024 Konstanz, Saksa) oli saksalainen egyptologi. Hänet palkittiin Bundesverdienstkreuzilla vuonna 2006. Assmann kasvoi Lyypekissä ja Heidelbergissä. Hän opiskeli egyptologiaa, klassista arkeologiaa ja muinaiskreikkaa Münchenissä, Heidelbergissä, Pariisissa ja Göttingenissä. Assmann oli Heidelbergin yliopiston egytologian professori vuodesta 1976 vuoteen 2003, jolloin hän eläköityi. Hän toimi myös useassa yliopistossa vierailevana professorina ja oli Konstanzin yliopiston kunniaprofessori. Hän on ollut Academia Europæan jäsen vuodesta 2004.https://www.ae- info.org/ae/Member/Assmann_Jan Assmann tutki urallaan erityisesti muinaisen Egyptin yhteisöllisyyttä. Hän käsitteli tutkimuksissaan sitä, miten egytiläiset ymmärsivät ajan sekä kuolemaa, kuoleman jälkeistä elämää, ihmisten välisiä suhteita ja kuvaa Jumalasta. Jan Assmann kehitti yhdessä tutkijavaimonsa Aleidan kanssa kulttuurisen muistin käsitteen. Sillä he tutkivat tekijöitä, jotka vaikuttavat siihen, miten kulttuurien ja yhteisöjen indentiteetti ja tietoisuus muodostuvat. Jan ja Aleida Assmannilla oli viisi lasta. == Lähteet == == Aiheesta muualla == * Jan Assmannin julkaisut Propylaeum-DOK:ssa Luokka:Saksalaiset egyptologit Luokka:Vuonna 1938 syntyneet Luokka:Vuonna 2024 kuolleet Luokka:Academia Europæan jäsenet
Andrew Adamson

Andrew Adamson (s. 1. joulukuuta 1966 Auckland, Uusi-Seelanti) on uusiseelantilainen elokuvaohjaaja. Hänen tunnetuimpia teoksiaan ovat Shrek (2001) ja Shrek 2 (2004). Hän oli ehdolla Oscar-palkinnon saajaksi vuonna 2005. Adamson voitti Baftan vuonna 2001 ja oli vuosina 2001 ja 2004 ehdolla Cannesin Kultaisen palmun saajaksi. Adamson on ohjannut myös C. S. Lewisin Narnia-kirjoihin perustuvat elokuvat Narnian tarinat: Velho ja leijona (2005) ja Narnian tarinat: Prinssi Kaspian (2008). Hänestä tehtiin vuonna 2006 Uuden- Seelannin Order of Meritin jäsen. Luokka:Uusiseelantilaiset elokuvaohjaajat Luokka:Annie-palkinnon saajat Luokka:Vuonna 1966 syntyneet Luokka:Elävät henkilöt
Moustapha Akkad

Moustapha Akkad (; 1. heinäkuuta 1930 – 11. marraskuuta 2005) oli syyrialais- yhdysvaltalainen elokuvaohjaaja ja -tuottaja. Hänen tunnetuimpia töitään ovat Pyhä sota (1977), Halloween – naamioiden yö (1978) ja Erämaan leijona (1980). 9\. marraskuuta 2005 Akkad joutui 34-vuotiaan tyttärensä kanssa pommi-iskun uhriksi ammanilaisen hotellin aulassa Jordaniassa. Hän kuoli vammoihinsa sairaalassa kaksi päivää myöhemmin. == Aiheesta muualla == Luokka:Syyrialaiset elokuvaohjaajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Syyrialaiset henkirikosten uhrit Luokka:Yhdysvaltalaiset henkirikosten uhrit Luokka:Vuonna 1930 syntyneet Luokka:Vuonna 2005 kuolleet
Ian MacKaye

Ian Thomas Garner MacKaye (s. 16. huhtikuuta 1962) on yhdysvaltalainen laulaja ja kitaristi. Vuodesta 1979 asti esiintynyt MacKaye tunnetaan parhaiten hardcore punk- ja alternative rock -yhtyeiden kuten Minor Threatin, Embracen, Fugazin ja The Evensin keulakuvana. Hän on myös Dischord Records -levy-yhtiön perustaja. MacKaye on hardcore punkin kehityksen avainhenkilöitä ja DIY- ajatuksen vankkumaton kannattaja. Hän on lisäksi toiminut äänittäjänä ja tuottanut muun muassa 7 Secondsin ja Rollins Bandin julkaisuja. ==Lähteet== Luokka:Yhdysvaltalaiset laulajat Luokka:Vuonna 1962 syntyneet Luokka:Elävät henkilöt
Jimmy Bain

Jimmy Bain (19. joulukuuta 1947 – 24. tammikuuta 2016) oli skotlantilainen basisti, joka tunnettiin parhaiten yhtyeistä Rainbow ja Dio. Bain teki yhteistyötä myös useiden muiden artistien kanssa, kuten Thin Lizzystä tunnetun Phil Lynottin kanssa Lynottin sooloalbumeilla. Bain syntyi Newtonmoressa, Skotlannissa. Hän soitti useissa paikallisissa harrastelijayhtyeissä ennen kuin muutti vanhempiensa mukana Vancouveriin, Kanadaan. 20-vuotiaana hän soitti ammatikseen yhtyeessä Street Noise. ==Rainbow== Ritchie Blackmore pyysi Bainia mukaan Rainbow’hun nähtyään tämän soittavan Lontoossa Marquee-klubilla. Bain oli mukana levyllä Rising, mutta hän sai potkut yhtyeessä joulukuussa 1977. ==Wild Horses== 1980-luvun alussa Bain perusti yhtyeen Wild Horses Thin Lizzy -kitaristi Brian Robertsonin kanssa. ==Dio== Vuonna 1983 Bain liittyi entisen Rainbow-vokalistin Ronnie James Dion yhtyeeseen Dio. Bain oli mukana säveltämässä useita Dion tunnettuja kappaleita. ==3 Legged Dogg== Vuonna 2005 Bain ja rumpali Vinny Appice perustivat yhtyeen 3 Legged Dogg, kitaristeina Carlos Cavazo ja Brian Young ja vokalistina Chas West.Bainin haastattelu vuodelta 2007 ==Diskografia== ===Rainbow=== * Rising (1976) * On Stage (1977) * Live in Germany (1994) ===Mike Montgomery=== * Solo (1976) ===Phil Lynott=== * Solo In Soho (1980) ===Wild Horses=== * Wild Horses (1980) * Stand Your Ground (1981) ===Dio=== * Holy Diver (1983) * The Last in Line (1984) * Sacred Heart (1985) * Intermission (1986) * Dream Evil (1987) * Magica (2000) * Killing the Dragon (2002) ===World War III=== * World War III (1991) ===3 Legged Dogg=== * Frozen Summer (2006) ===Last in Line=== * Heavy Crown (2016) == Lähteet == Luokka:Brittiläiset basistit Luokka:Brittiläiset rockmuusikot Luokka:Skotlantilaiset muusikot Luokka:Vuonna 1947 syntyneet Luokka:Vuonna 2016 kuolleet